O S N O V N A Š K O L A

S A T N I C A ĐA K O V A Č K A

SATNICA ĐAKOVAČKA

Bana Josipa Jelačića 6

KLASA: 112-01/21-01/76

URBROJ: 2121-36-21-3

Satnica Đakovačka, 16.11.2021.

Na temelju članka 107. Zakona o odgoju i obrazovanju u osnovnoj i srednjoj školi (''Narodne novine'' broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19. i 64/20.) i članka 6. Pravilnika o vrednovanju kandidata za zapošljavanje, ravnatelj Osnovne škole Satnica Đakovačka, Satnica Đakovačka raspisuje

**N A T J E Č A J**

za radno mjesto

**DOMAR - LOŽAČ - KUĆNI MAJSTOR**,1 izvršitelj na neodređeno, nepuno radno vrijeme od 25 sati tjedno. Rad se obavlja u matičnoj školi u Satnici Đakovačkoj i područnoj školi u Gašincima.

**UVJETI:**

Uz opće uvjete za zasnivanje radnog odnosa, sukladno Zakonu o radu, kandidati moraju ispuniti i posebne uvjete:

- SSS za zanimanje elektrotehničar - IV. stupanj - sukladno odredbama Pravilniku o unutarnjem

ustrojstvu i načinu rada Osnovne škole Satnica Đakovačka

- Položen stručni ispit za ložača centralnog grijanja - sukladno odredbama Pravilnika o

unutarnjem ustrojstvu i načinu rada Osnovne škole Satnica Đakovačka

- nepostojanje zapreka za zasnivanje radnog odnosa u školskoj ustanovi u smislu članka 106.

Zakona o odgoju i obrazovanju u osnovnoj i srednjoj školi.

**ROK** za podnošenje prijava je 8dana od dana objave natječaja na mrežnoj stranici i oglasnoj ploči škole i mrežnoj stranici i oglasnoj ploči Hrvatskog zavoda za zapošljavanje.

Uz pisanu i vlastoručno potpisanu prijavu kandidati su obvezni priložiti:

-životopis

-dokaz o državljanstvu (preslika osobne iskaznice ili putovnice ili domovnice)

-dokaz o odgovarajućoj vrsti i razini obrazovanja (preslika svjedodžbe)

-dokaz o evidentiranom radnom stažu (elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje).

-dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od mjesec dana od dana objave natječaja)

Isprave se prilažu u neovjerenoj preslici i ne vraćaju se kandidatu nakon završetka natječajnog postupka.

Kandidat koji bude izabran dužan je dostaviti izvornike priloženih isprava prije zaključivanja ugovora o radu.

Nepravodobne i nepotpune prijave neće se razmatrati.

Na natječaj se mogu javiti osobe oba spola.

Za kandidate prijavljene na natječaj koji ispunjavaju formalne uvjete natječaja te čije su prijave pravodobne i potpune provest će se postupak vrednovanja kandidata sukladno odredbama Pravilnika o vrednovanju kandidata za zapošljavanje u Osnovnoj školi Satnica Đakovačka koji je dostupan na mrežnoj stranici <http://www.os-satnicadjakovacka.skole.hr> , link: opći akti.

Sve takve kandidate Povjerenstvo za vrednovanje kandidata će putem mrežne stranice škole <http://www.os-satnicadjakovacka.skole.hr> link: natječaji za posao, pozvati na vrednovanje, najmanje 3 dana prije dana određenog za vrednovanje.

Ako kandidat ne pristupi vrednovanju smatra se da je odustao od prijave na natječaj.

Pravo prednosti prilikom zapošljavanja moguće je ostvariti prema članku 102. Zakona o hrvatskim braniteljima iz Domovinskog rata i članovima njihovih obitelji ("N.N." broj: 121/17., 98/19. i 84/21.), članku 48. stavku 1.-3. Zakona o civilnim stradalnicima iz Domovinskog rata (NN br. 84/21), članku 48.f Zakona o zaštiti vojnih i civilnih invalida rata ("N.N." broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13. i 98/19.) i članku 9. Zakona o profesionalnoj rehabilitaciji i zapošljavanju osoba s invaliditetom ("N.N." broj: 157/13., 152/14., 39/18. i 32/20.).

Kandidat/kinja koji/a ostvaruje pravo prednosti prilikom zapošljavanja prema navedenim propisima ***dužan/a se u prijavi na natječaj pozvati na to pravo*** te, osim dokaza o ispunjavanju traženih uvjeta, priložiti i ***sve zakonom propisane dokaze*** (rješenja, potvrde, uvjerenja i drugo) kojima se dokazuje ostvarivanje tog prava te ostvaruje tu prednost u odnosu na ostale kandidate samo pod jednakim uvjetima.

Popis potrebnih dokaza iz članka 103. Zakona o hrvatskim braniteljima iz Domovinskog rata i članovima njihovih obitelji, radi ostvarivanja prava prednosti prilikom zapošljavanja, dostupni su na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaz o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

Pisane prijave na natječaj s dokazima o ispunjavanju uvjeta natječaja dostaviti na adresu:

Osnovna škola Satnica Đakovačka, Bana Josipa Jelačića 6, 31421 Satnica Đakovačka s naznakom: “Natječaj za radno mjesto domar - ložač - kućni majstor“.

Prijavom na natječaj kandidat daje izričitu privolu Osnovnoj školi Satnica Đakovačka, kao voditelju zbirke osobnih podataka, da može prikupljati, koristiti i dalje obrađivati osobne podatke kandidata u svrhu provedbe natječajnog postupka, što uključuje i objavu rezultata izbora.

Obavijest o rezultatu izbora objavit će se  na web stranici škole <http://www.os-satnicadjakovacka.skole.hr> link: natječaji za posao, u roku 15 dana od dana donošenja odluke o izboru kandidata i neće se pojedinačno dostavljati neizabranim kandidatima.

Ravnatelj škole

Mario Plavčić